Trečiasis pėstininkų Lietuvos Didžiojo Kunigaikščio Vytauto pulkas

Trečiasis pėstininkų Lietuvos Didžiojo Kunigaikščio Vytauto pulkas – Lietuvos kariuomenės karinis dalinys, veikęs 1919–1926 m. ir 1935–1940 m., pėstininkų pulkas.

 Istorija 
Pulką 1919 m. gegužės 4 d. Raseiniuose organizavo 1-osios brigados vadas karininkas Pranas Liatukas Šiaulių bataliono pagrindu. Nuo rugpjūčio pulkas dalyvavo kovose su bolševikais Dauguvos fronte, prie Daugpilio. 1920 m. vasario 26 d. pulkui suteiktas Didžiojo Lietuvos kunigaikščio Vytauto vardas.

1920 m. pulkas gynė nuo lenkų Lietuvos žemes prie Suvalkų, Kalvarijos, pasižymėjo mūšiuose prie Varėnos, Lentvario, Vievio, Rykantų po to saugojo demarkacijos liniją Vievis – Dubingiai – Zarasai.

1926 m. rugpjūčio 31 d. pulkas buvo išformuotas, bet 1935 m. vėl suformuotas. Pulko štabas buvo Kėdainiuose, o daliniai stovėjo Raseiniuose ir Seredžiuje. A. Liekis Lietuvių karyba ir ginkluotė , 543 psl.

sSRS okupavus Lietuvą, 1940 m. rugsėjo 1 d. pulkas buvo išskaidytas, didžioji jo dalis įėjo į Raudonosios armijos 259-ojo šaulių pulko sudėtį.

 Pulko vadai 
 1919 m. karininkas Pranas Liatukas
 1919 m. karininkas Ignas Musteikis
 1920 m. majoras Jonas Gricius
 1922–1924 m. majoras Aleksandras Jakaitis
 1925–1926 m. pulkininkas Vincas Šaudzis
 1935–1939 m. Generalinio štabo pulkininkas Viktoras Giedrys
 1939–1940 m. pulkininkas Petras Genys

 Šaltiniai 

 III pėstininkų Lietuvos Didžiojo Kunigaikščio Vytauto pulkas

Kategorija:3-asis pėstininkų Lietuvos Didžiojo Kunigaikščio Vytauto pulkas

Kategorija:Pėstininkai